b'\n_START_ARTICLE_\nRed Spooner\n_START_SECTION_\nKariera\n_START_PARAGRAPH_\nSpooner je kariero za\xc4\x8del v sezoni 1926/27 v \xc4\x8dlanskem amaterskem mo\xc5\xa1tvu Port Arthur Bearcats. Sredi sezoni je od\xc5\xa1el v mo\xc5\xa1tvo Port Arthur Bruins in za Bruinse igral v kon\xc4\x8dnici pokala Memorial Cup. Sezono 1927/28 je nastopal za Port Arthur Bearcatse, medtem ko je bil naslednji dve sezoni \xc4\x8dlan mo\xc5\xa1tva Fort William Forts._NEWLINE_V sezoni 1929/30 je debitiral v ligi NHL v dresu mo\xc5\xa1tva Pittsburgh Pirates. V ligi NHL je zaigral le na eni tekmi, ko je zamenjal prvega vratarja Joeja Millerja, ki se je po\xc5\xa1kodoval. Zaigral je 18. januarja 1930 proti ekipi New York Rangers in v svojo mre\xc5\xbeo spustil \xc5\xa1est plo\xc5\xa1\xc4\x8dkov za tesen poraz Piratesov 5-6. Naslednje tri sezone je igral za \xc4\x8dlansko amatersko mo\xc5\xa1tvo Port Arthur Ports. Spooner je celotno kariero, z izjemo ene tekme v ligi NHL, igral v \xc4\x8dlanski amaterski ligi Thunder Bay Senior Hockey League (TBSHL).'